greek_downloads/Οικονομική Έκθεση ΔΕΗ Α.Ε. (2024,Εξαμηνιαία,Μητρική-Ενοποιημένη)/images/page_124.png
ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ Α.Ε. 
ΕΝΔΙΑΜΕΣΕΣ ΣΥΝΟΠΤΙΚΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ ΤΗΣ 30 ΙΟΥΝΙΟΥ 2024 
(ποσά σε χιλιάδες Ευρώ, εκτός αν αναφέρεται διαφορετικά) 
 
124 
17.ΔΕΣΜΕΥΣΕΙΣ, ΕΝΔΕΧΟΜΕΝΕΣ ΥΠΟΧΡΕΩΣΕΙΣ ΚΑΙ ΕΠΙΔΙΚΕΣ ΔΙΑΦΟΡΕΣ (ΣΥΝΕΧΕΙΑ) 
 
Επί της Ανακοπής της ΧΑΛΥΒΟΥΡΓΙΚΗ Α.Ε. κατά της ΔΕΗ Α.Ε., η οποία συζητήθηκε στις 2 Οκτωβρίου 2019, 
εκδόθηκε η υπ' αριθ. ΠΠΑ 1080/2020 απόφαση, η οποία έκανε εν μέρει δεκτή την ανωτέρω ανακοπή, 
ακυρώνοντας εν μέρει την υπ' αριθ. 1769/2019 Διαταγή Πληρωμής για το πόσο των €7,2 εκατ. και 
επικυρώνοντας την ανωτέρω Διαταγή Πληρωμής για το υπόλοιπο ποσό. Ακολούθως, κατά της υπ’ αριθ. ΠΠΑ 
1080/2020 απόφασης ασκήθηκαν οι α) από 14.05.2021 Έφεση της ΔΕΗ κατά της Χαλυβουργικής και β) από 
07.11.2022 αντέφεση της Χαλυβουργικής κατά της ΔΕΗ. Επί των εφέσεως και Αντεφέσεως, εκδόθηκε η υπ’ αριθ. 
5494/2023 απόφασης του Εφετείου Αθηνών, η οποία απέρριψε την έφεση και την αντέφεση και ως εκ τούτου η 
υπ’ αριθ. 1769/2019 Διαταγή Πληρωμής κατέστη τελεσίδικη. 
 
Περαιτέρω, η ΧΑΛΥΒΟΥΡΓΙΚΗ Α.Ε. κατέθεσε κατά της ΔΕΗ το από 15 Φεβρουαρίου 2019 αίτημα προσφυγής 
σε διαιτησία ενώπιον του ICC (INTERNATIONAL COURT OF ARBITRATION) «λόγω αθετήσεως εκ μέρους της 
ΔΕΗ των υποχρεώσεών της εκ του από 2009 Συμφωνητικού Μετόχων» μεταξύ αυτής και της ΧΑΛΥΒΟΥΡΓΙΚΗ 
Α.Ε., ζητώντας να καταδικασθεί η ΔΕΗ να της καταβάλει το ποσό των €270 εκατ. για αποθετική ζημία που, κατά 
το υπόψη αίτημα, υπέστη νομιμοτόκως από της επιδόσεως της υπόψη Αιτήσεως, πλέον €1 εκατ. για ηθική βλάβη 
που κατά τους ισχυρισμούς της υπέστη. 
Την 26.5.2021, το Διαιτητικό Δικαστήριο του ICC κοινοποίησε στα διάδικα Μέρη την Απόφαση του, με την οποία 
απέρριψε καθ’ ολοκληρίαν την από 15.2.2019 προσφυγή της ΧΑΛΥΒΟΥΡΓΙΚΗ ΑΕ (Υπόθεση με αριθμό 
24270/ΑΥΖ) και δικαίωσε τη ΔΕΗ. 
Ειδικότερα και κατά το διατακτικό της υπόψη Απόφασης, απορρίφθηκαν όλες οι αξιώσεις και αιτήματα της 
ΧΑΛΥΒΟΥΡΓΙΚΗ ΑΕ και καταδικάστηκε η ΧΑΛΥΒΟΥΡΓΙΚΗ ΑΕ να καταβάλει στη ΔΕΗ, αφενός, $350 χιλ. καθώς 
και €288,4 χιλ. για δικαστική δαπάνη και έξοδα διαιτησίας. Η υπόψη απόφαση επεδόθη από τη ΔΕΗ στην 
ΧΑΛΥΒΟΥΡΓΙΚΗ ΑΕ την 1.6.2021.  
Η ΧΑΛΥΒΟΥΡΓΙΚΗ ΑΕ προσέβαλε την υπόψη διαιτητική απόφαση με αγωγή ακυρώσεως ενώπιον του Εφετείου 
Παρισίων. Επισημαίνεται, εντούτοις, ότι, η άσκηση της αγωγής ακυρώσεως δεν θίγει το δεδικασμένο που 
παράγεται από την άνω Απόφαση του Δικαστηρίου συνεπώς, στην παρούσα χρονική στιγμή δεν εγγράφεται, 
καθόσον δεν υφίσταται πλέον μετά την έκδοση υπέρ της ΔΕΗ της ως άνω Απόφασης του Διαιτητικού 
Δικαστηρίου, οποιαδήποτε πρόβλεψη για απαίτηση εις βάρος της ΔΕΗ από την υπόψη υπόθεση. Η αντίδικος 
υπέβαλε Προτάσεις ενώπιον του Γαλλικού Δικαστηρίου την 28.1.2022. Η αγωγή ακυρώσεως απερρίφθη στο 
σύνολό της, την 19 Σεπτεμβρίου 2023 (Απόφαση Νο 71 /2023) από το Εφετείο Παρισίων και η «ΧΑΛΥΒΟΥΡΓΙΚΗ 
ΑΕ» καταδικάσθηκε και πάλι στα δικαστικά έξοδα. Η «ΧΑΛΥΒΟΥΡΓΙΚΗ ΑΕ» δεν προέβη μέσα στη νόμιμη 
προθεσμία στην άσκηση αναιρέσεως κατά της Εφετειακής Απόφασης. Συνεπώς αναμένεται να αναζητηθούν εκ 
μέρους της ΔΕΗ ΑΕ τα επιδικασθέντα δικαστικά έξοδα. 
Περαιτέρω, μετά από αίτηση της Εθνικής Τράπεζας (της 23ης Φεβρουαρίου 2021) ενώπιον του Μονομελούς 
Πρωτοδικείου Αθηνών για τη θέση της ΧΑΛΥΒΟΥΡΓΙΚΗ ΑΕ σε καθεστώς ειδικής διαχείρισης των άρθρων 68-
77 του νόμου 43077/2014 (Α’246/2014) και κατά τη δικάσιμο της 5.4.2021, όπου έλαβε χώρα συζήτηση της 
υπόθεσης, η ΔΕΗ, όπως και οι Τράπεζες Πειραιώς και ALPHA, άσκησε πρόσθετη παρέμβαση υπέρ της αιτούσης 
Τράπεζας (Εθνικής) και κατά της Χαλυβουργικής. 
Ακολούθως, εκδόθηκε η υπ’ αριθ. 990/2021 απόφαση του ως άνω δικαστηρίου η οποία απέρριψε την ένδικη 
αίτηση ως καταχρηστικώς ασκηθείσα και συνεπώς ουσία αβάσιμη, συμπαρασύροντας και τις ασκηθείσες 
πρόσθετες παρεμβάσεις.  
 
Τιμολογήσεις Η/Ε Υψηλής Τάσης :  
 
Υποθέσεις C-701/21 και C-739/21, Μυτιληναίος AE– Όμιλος Επιχειρήσεων (νυν Metlen Energy & Metals) 
και Ευρωπαϊκή Επιτροπή κατά ΔΕΗ 
 
Στις 22.02.2024 το Δικαστήριο της Ευρωπαϊκής Ένωσης δημοσίευσε την απόφασή του επί των υποθέσεων που 
αφορούσαν τις αναιρέσεις των Μυτιληναίος A.E. – Όμιλος Επιχειρήσεων («Μυτιληναίος») και Ευρωπαϊκής 
Επιτροπής αντίστοιχα κατά πρωτόδικης απόφασης (της 22ας 9/2021) του Γενικού Δικαστηρίου της Ευρωπαϊκής 
Ένωσης που είχε δικαιώσει την ΔΕΗ (T-639/14 RENV, T-352/15 και T-740/17), είχε κάνει δεκτές τις προσφυγές 
που είχε ασκήσει η ΔΕΗ και είχε ακυρώσει καθεμία από τις τρεις αποφάσεις, με τις οποίες η Επιτροπή είχε 
απορρίψει τις δύο καταγγελίες της ΔΕΗ εναντίον της κρατικής ενίσχυσης στη Μυτιληναίος που προέκυπτε, 
αρχικά, από την απόφαση της ΡΑΕ που είχε επιβάλει στη ΔΕΗ να πωλεί ηλεκτρική ενέργεια στη Μυτιληναίος σε 
τιμή η οποία ήταν κατά τη ΔΕΗ κάτω του κόστους της ηλεκτρικής ενέργειας και, στην συνέχεια, από την από 
31/10/2013 υπ' αριθμ. 1/2013 απόφαση του ειδικού διαιτητικού δικαστηρίου στη ΡΑΕ, η οποία είχε επιβάλει στη 
ΔΕΗ ακόμη χαμηλότερη τιμή. Με την από 22.02.2024 απόφασή του, το Δικαστήριο αναίρεσε την ως άνω 
πρωτόδικη απόφαση και ανέπεμψε την υπόθεση στο Γενικό Δικαστήριο, ώστε το τελευταίο να αποφανθεί επί 
εκείνων των λόγων, τους οποίους είχε προβάλει η ΔΕΗ με τις προσφυγές της και τους οποίους αυτό δεν είχε 
εξετάσει.
<div>
<p>ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ Α.Ε.</p>
<p>ΕΝΔΙΑΜΕΣΕΣ ΣΥΝΟΠΤΙΚΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ ΤΗΣ 30 ΙΟΥΝΙΟΥ 2024</p>
<p>(ποσά σε χιλιάδες Ευρώ, εκτός αν αναφέρεται διαφορετικά)</p>
<p>124</p>
<p>17.ΔΕΣΜΕΥΣΕΙΣ, ΕΝΔΕΧΟΜΕΝΕΣ ΥΠΟΧΡΕΩΣΕΙΣ ΚΑΙ ΕΠΙΔΙΚΕΣ ΔΙΑΦΟΡΕΣ (ΣΥΝΕΧΕΙΑ)</p>
<p>Επί της Ανακοπής της ΧΑΛΥΒΟΥΡΓΙΚΗ Α.Ε. κατά της ΔΕΗ Α.Ε., η οποία συζητήθηκε στις 2 Οκτωβρίου 2019,</p>
<p>εκδόθηκε η υπ' αριθ. ΠΠΑ 1080/2020 απόφαση, η οποία έκανε εν μέρει δεκτή την ανωτέρω ανακοπή,</p>
<p>ακυρώνοντας εν μέρει την υπ' αριθ. 1769/2019 Διαταγή Πληρωμής για το πόσο των €7,2 εκατ. και</p>
<p>επικυρώνοντας την ανωτέρω Διαταγή Πληρωμής για το υπόλοιπο ποσό. Ακολούθως, κατά της υπ’ αριθ. ΠΠΑ</p>
<p>1080/2020 απόφασης ασκήθηκαν οι α) από 14.05.2021 Έφεση της ΔΕΗ κατά της Χαλυβουργικής και β) από</p>
<p>07.11.2022 αντέφεση της Χαλυβουργικής κατά της ΔΕΗ. Επί των εφέσεως και Αντεφέσεως, εκδόθηκε η υπ’ αριθ.</p>
<p>5494/2023 απόφασης του Εφετείου Αθηνών, η οποία απέρριψε την έφεση και την αντέφεση και ως εκ τούτου η</p>
<p>υπ’ αριθ. 1769/2019 Διαταγή Πληρωμής κατέστη τελεσίδικη.</p>
<p>Περαιτέρω, η ΧΑΛΥΒΟΥΡΓΙΚΗ Α.Ε. κατέθεσε κατά της ΔΕΗ το από 15 Φεβρουαρίου 2019 αίτημα προσφυγής</p>
<p>σε διαιτησία ενώπιον του ICC (INTERNATIONAL COURT OF ARBITRATION) «λόγω αθετήσεως εκ μέρους της</p>
<p>ΔΕΗ των υποχρεώσεών της εκ του από 2009 Συμφωνητικού Μετόχων» μεταξύ αυτής και της ΧΑΛΥΒΟΥΡΓΙΚΗ</p>
<p>Α.Ε., ζητώντας να καταδικασθεί η ΔΕΗ να της καταβάλει το ποσό των €270 εκατ. για αποθετική ζημία που, κατά</p>
<p>το υπόψη αίτημα, υπέστη νομιμοτόκως από της επιδόσεως της υπόψη Αιτήσεως, πλέον €1 εκατ. για ηθική βλάβη</p>
<p>που κατά τους ισχυρισμούς της υπέστη.</p>
<p>Την 26.5.2021, το Διαιτητικό Δικαστήριο του ICC κοινοποίησε στα διάδικα Μέρη την Απόφαση του, με την οποία</p>
<p>απέρριψε καθ’ ολοκληρίαν την από 15.2.2019 προσφυγή της ΧΑΛΥΒΟΥΡΓΙΚΗ ΑΕ (Υπόθεση με αριθμό</p>
<p>24270/ΑΥΖ) και δικαίωσε τη ΔΕΗ.</p>
<p>Ειδικότερα και κατά το διατακτικό της υπόψη Απόφασης, απορρίφθηκαν όλες οι αξιώσεις και αιτήματα της</p>
<p>ΧΑΛΥΒΟΥΡΓΙΚΗ ΑΕ και καταδικάστηκε η ΧΑΛΥΒΟΥΡΓΙΚΗ ΑΕ να καταβάλει στη ΔΕΗ, αφενός, $350 χιλ. καθώς</p>
<p>και €288,4 χιλ. για δικαστική δαπάνη και έξοδα διαιτησίας. Η υπόψη απόφαση επεδόθη από τη ΔΕΗ στην</p>
<p>ΧΑΛΥΒΟΥΡΓΙΚΗ ΑΕ την 1.6.2021.</p>
<p>Η ΧΑΛΥΒΟΥΡΓΙΚΗ ΑΕ προσέβαλε την υπόψη διαιτητική απόφαση με αγωγή ακυρώσεως ενώπιον του Εφετείου</p>
<p>Παρισίων. Επισημαίνεται, εντούτοις, ότι, η άσκηση της αγωγής ακυρώσεως δεν θίγει το δεδικασμένο που</p>
<p>παράγεται από την άνω Απόφαση του Δικαστηρίου συνεπώς, στην παρούσα χρονική στιγμή δεν εγγράφεται,</p>
<p>καθόσον δεν υφίσταται πλέον μετά την έκδοση υπέρ της ΔΕΗ της ως άνω Απόφασης του Διαιτητικού</p>
<p>Δικαστηρίου, οποιαδήποτε πρόβλεψη για απαίτηση εις βάρος της ΔΕΗ από την υπόψη υπόθεση. Η αντίδικος</p>
<p>υπέβαλε Προτάσεις ενώπιον του Γαλλικού Δικαστηρίου την 28.1.2022. Η αγωγή ακυρώσεως απερρίφθη στο</p>
<p>σύνολό της, την 19 Σεπτεμβρίου 2023 (Απόφαση Νο 71 /2023) από το Εφετείο Παρισίων και η «ΧΑΛΥΒΟΥΡΓΙΚΗ</p>
<p>ΑΕ» καταδικάσθηκε και πάλι στα δικαστικά έξοδα. Η «ΧΑΛΥΒΟΥΡΓΙΚΗ ΑΕ» δεν προέβη μέσα στη νόμιμη</p>
<p>προθεσμία στην άσκηση αναιρέσεως κατά της Εφετειακής Απόφασης. Συνεπώς αναμένεται να αναζητηθούν εκ</p>
<p>μέρους της ΔΕΗ ΑΕ τα επιδικασθέντα δικαστικά έξοδα.</p>
<p>Περαιτέρω, μετά από αίτηση της Εθνικής Τράπεζας (της 23ης Φεβρουαρίου 2021) ενώπιον του Μονομελούς</p>
<p>Πρωτοδικείου Αθηνών για τη θέση της ΧΑΛΥΒΟΥΡΓΙΚΗ ΑΕ σε καθεστώς ειδικής διαχείρισης των άρθρων 68-</p>
<p>77 του νόμου 43077/2014 (Α’246/2014) και κατά τη δικάσιμο της 5.4.2021, όπου έλαβε χώρα συζήτηση της</p>
<p>υπόθεσης, η ΔΕΗ, όπως και οι Τράπεζες Πειραιώς και ALPHA, άσκησε πρόσθετη παρέμβαση υπέρ της αιτούσης</p>
<p>Τράπεζας (Εθνικής) και κατά της Χαλυβουργικής.</p>
<p>Ακολούθως, εκδόθηκε η υπ’ αριθ. 990/2021 απόφαση του ως άνω δικαστηρίου η οποία απέρριψε την ένδικη</p>
<p>αίτηση ως καταχρηστικώς ασκηθείσα και συνεπώς ουσία αβάσιμη, συμπαρασύροντας και τις ασκηθείσες</p>
<p>πρόσθετες παρεμβάσεις.</p>
<p>Τιμολογήσεις Η/Ε Υψηλής Τάσης :</p>
<p>Υποθέσεις C-701/21 και C-739/21, Μυτιληναίος AE– Όμιλος Επιχειρήσεων (νυν Metlen Energy & Metals)</p>
<p>και Ευρωπαϊκή Επιτροπή κατά ΔΕΗ</p>
<p>Στις 22.02.2024 το Δικαστήριο της Ευρωπαϊκής Ένωσης δημοσίευσε την απόφασή του επί των υποθέσεων που</p>
<p>αφορούσαν τις αναιρέσεις των Μυτιληναίος A.E. – Όμιλος Επιχειρήσεων («Μυτιληναίος») και Ευρωπαϊκής</p>
<p>Επιτροπής αντίστοιχα κατά πρωτόδικης απόφασης (της 22ας 9/2021) του Γενικού Δικαστηρίου της Ευρωπαϊκής</p>
<p>Ένωσης που είχε δικαιώσει την ΔΕΗ (T-639/14 RENV, T-352/15 και T-740/17), είχε κάνει δεκτές τις προσφυγές</p>
<p>που είχε ασκήσει η ΔΕΗ και είχε ακυρώσει καθεμία από τις τρεις αποφάσεις, με τις οποίες η Επιτροπή είχε</p>
<p>απορρίψει τις δύο καταγγελίες της ΔΕΗ εναντίον της κρατικής ενίσχυσης στη Μυτιληναίος που προέκυπτε,</p>
<p>αρχικά, από την απόφαση της ΡΑΕ που είχε επιβάλει στη ΔΕΗ να πωλεί ηλεκτρική ενέργεια στη Μυτιληναίος σε</p>
<p>τιμή η οποία ήταν κατά τη ΔΕΗ κάτω του κόστους της ηλεκτρικής ενέργειας και, στην συνέχεια, από την από</p>
<p>31/10/2013 υπ' αριθμ. 1/2013 απόφαση του ειδικού διαιτητικού δικαστηρίου στη ΡΑΕ, η οποία είχε επιβάλει στη</p>
<p>ΔΕΗ ακόμη χαμηλότερη τιμή. Με την από 22.02.2024 απόφασή του, το Δικαστήριο αναίρεσε την ως άνω</p>
<p>πρωτόδικη απόφαση και ανέπεμψε την υπόθεση στο Γενικό Δικαστήριο, ώστε το τελευταίο να αποφανθεί επί</p>
<p>εκείνων των λόγων, τους οποίους είχε προβάλει η ΔΕΗ με τις προσφυγές της και τους οποίους αυτό δεν είχε</p>
<p>εξετάσει.</p>
</div>